In rechizitoriul trimis in instanta, DNA arata ca, urmare a investigatiilor financiare efectuate cu privire la situatia materiala a inculpatilor si membrilor familiilor lor, in cazul lui Oprescu au rezultat indicii cu privire la incidenta dispozitiilor art. 112 (1) C.pen. referitoare la masura confiscarii extinse.In consecinta, DNA a dispus instituirea sechestrului asigurator asupra unui apartament detinut de Oprescu in sectorul 1 al Capitalei, cu o suprafata totala de 244 mp (din care patru camere si dependinte - 172,34 mp, 4,84 mp loggie; 48,78 mp terasa, loc de parcare la demisol 15,60 mp si boxa demisol 2,63 mp), plus cota parte din teren - 101,64 mp, pana la concurenta valorii de 1.264.531 lei.De asemenea, a fost pus sechestrul pe casa lui Oprescu din localitatea Ciolpani, cu o suprafata de 526 mp si teren de 895 mp, pana la concurenta valorii de 115.252 lei.Procurorii au pus sechestru si pe un imobil din sectorul 1 al Capitalei, ce apartine partenerei lui Oprescu, pana la concurenta valorii de 2.411.019 lei.In plus, anchetatorii au indisponibilizat mai multe sume de bani gasite la perchezitiile efectuate in locuinta primarului: 31.350 lei, 9.000 euro, 31.050 lei si 40.000 lei, 500 euro."Pentru a se ajunge la aceasta masura s-a apreciat, in esenta, ca din extrasele de cont ale inculpatului rezulta alimentarea conturilor cu sume in numerar al caror cuantum depaseste cu mult veniturile licite mentionate in declaratiile de avere si cele declarate organelor fiscale. O parte din sumele depuse in anul 2012 in contul sau de campanie electorala nu provine de la persoanele mentionate in acele documente. Veniturile obtinute de tatal sau in ultimii 10 ani din viata erau insuficiente pentru a fi sursa unei mari parti din sumele de bani gasite la perchezitia domiciliara (bancnotele fiind prea noi) si a celor mentionate in declaratia de avere", se arata in rechizitoriul procurorilor.Procurorii au dubii si in legatura cu declaratia partenerei lui Oprescu, care a sustinut ca a primit sume de bani cu titlul de imprumut (in jur de 200.000 - 400.000 de euro) de la diverse persoane si nu de la primar.De asemenea, anchetatorii sustin ca partenera lui Oprescu si-a cumparat imobilul in care locuieste in mod netransparent, motiv pentru care a fost pus sechestru si pe locuinta ei."Tinand cont ca s-a probat faptul ca inculpatul Oprescu Sorin a comis infractiunea de luare de mita, totodata facand parte din anul 2013 dintr-un grup infractional organizat, care avea ca scop exact savarsirea infractiunilor de dare si luare de mita, dobandind bunuri si valori care depasesc veniturile sale licite, din care o mare parte le-a transferat unui membru de familie in sensul legii penale, precum si considerentele expuse in ordonantele de luare a masurilor asiguratorii, se impune, in conformitate cu dispozitiile art. 112 (1) si art. 289 alin. 3 C.pen., confiscarea extinsa de la inculpat si de la partenera sa de viata a sumelor care depasesc valoarea veniturilor licite", se mai arata in rechizitoriul DNA.Sorin Oprescu a fost trimis in judecata vineri de DNA, pentru luare de mita, spalare de bani, abuz in serviciu si constituire a unui grup infractional organizat.Conform DNA, Sorin Oprescu a condus un grup infractional organizat, constituit de directorul Administratiei Cimitirelor si Crematoriilor Umane Bogdan Cornel Popa, care avea ca scop savarsirea de infractiuni de coruptie, mai precis dare si luare de mita, din sume provenite din bugetul Municipiului Bucuresti.